Imre Pall

Imre Pall (sündinud 17. veebruaril 1951 Tartus) on eesti informaatikateadlane.Eesti teaduse biograafiline leksikon, 3. köide

Elulugu
Lõpetas 1969 Tallinna 7. Keskkooli, 1974 TPI arvutustehnikainseneri erialal, 1981 aspirantuuri Leningradi V. I. Lenini nim Elektrotehnika Instituudis, tehnikakandidaat (1981, samas), väitekiri "Логическое проектирование процессора, выполняющего элементарные операции обработки данных структурированного типа".

Oli 1974–1976 Teadusliku Uurimise ja Projekteerimise Instituudi insener, 1976–1977 nooremteadur, 1982–1985 Küberneetika Instituudi Arvutustehnika Erikonstrueerimisbüroo juhtivkonstruktor, 1986–1987 grupijuht, 1988–1992 projekti peakonstruktor, 1992–1999 arvutifirma ComputerLand müügijuht, 1999– arvutifirma IT Grupp AS projekti konsultant, ostujuht.

Õpetanud TPI-s/TTÜ-s valikkursusi spetsialiseeritud arvutite arhitektuurist.

Teadustöö
Uurimisvaldkond: arvutustehnika – arvutite arhitektuur, struktuur, spetsialiseeritud arvutid mittenumbriliseks andmetöötluseks. Uurimistöö põhitulemused on esitatud arvutustehnika erikonstrueerimisbüroo EKTA uurimistööde aruannetes.

Teoseid
Модель процессора для работы с многосвязными цепными списками (kaasautor B. C. Фомичёв). Л, 1981
Организация внутренней памяти специализированного процессора для обработки данных структурированного типа. // Eesti TA Toim. Füüsika. Mat 31 (1982) 1

Isiklikku
Tema isa oli Valdek Pall.

Viited

Kirjandus
Eesti TA Küberneetika Instituut 1990. Tallinn 1990, 46

Välislingid

Kategooria:Eesti informaatikud
Kategooria:Tallinna Tehnikaülikooli vilistlased
Kategooria:Tallinna Tehnikaülikooli õppejõud
Kategooria:Sündinud 1951